E 1980 e voe kondaonet da 22 vloaz toull-bach evel ezel eus ETA. E 1985 e oa techet kuit, gant ur bachad arall, eus karchar Martutene, kuzhet en un uhelgomzer goude un abadenn gant ar chaner Imanol Larzabal. Diwar-benn ar skampadeg-se e voe skrivet ar ganaouenn Sarri, Sarri gant ar strollad Kortatu. Abaoe emañ o vevañ kuzh ha kenderchel a ra da skrivañ lennegezh euskarek. E 2001 en deus bet Priz Broadel ar Skridvarnerien (Premio Nacional de la Crítica de narrativa) roet gant an Asociación Española de Críticos Literarios.